Letter from Theodoros to Zenon
Material: papyrus
Place: Alexandria
Categories: Brief
Theodoros an Zenon
Getreide
Transport
Schiff
Beschwerde
Auszahlung
Anweisung
Θεόδωρος Ζήνωνι χαίρειν. ἐν τῶι 
κη  κατήχθησαν ἡμῖν εἰς Ἀλεξάνδρειαν 
ἃς ἐμετρήσαμεν ἐκ τῆς χώρας 
πυρῶν ἀρτάβαι ἐνενήκοντα. 
τούτων μεμετρήμεθα σοῦ συντάξαντος 
παρʼ Ἀρτεμιδώρου τοῦ ἐν Ἀλεξανδρείαι 
Ξανδικοῦ ια ἀρ α, εἰκάδι ἀρ δ, 
τριακάδι ἀρ ι, Ἀρτεμισίου ἕκτηι ἐπʼ εἰκάδι ἀρ ι, 
Λωίου πέμπτηι ἀρ λ,  πυρ ἀρ νε, καὶ 
προσοφείλονται ἡμῖν παρὰ σοὶ πυρῶν ἀρ λε. 
καλῶς ἂν οὖν ποήσαις γράψας παρʼ οὗ 
κομιούμεθα ἐν Ἀλεξανδρείαι. προκεχρη
μένοι γὰρ σῖτον παρʼ Ἀρτεμιδώρου τοῦ 
γραμματέως σπουδάζομεν ἀποδοῦναι. 
καί νῦν δʼ ἐπιδημήσαντες ἐν Ἀλε
ξανδρείαι τὸν ἐπὶ τῆς οἰκίας Ἀρτεμίδωρον 
ἀπηιτοῦμεν λέγοντές σε προσοφείλειν, 
ὁ δʼ οὐκ ἔφη πρὸς αὑτὸν εἶναι περὶ τούτων 
οὐδὲ προσέξειν ἐὰν γράφηις. ὥστε φρόντισον 
περὶ τῆς κομιδῆς, ἵνα μὴ σοὶ τὴν τιμὴν 
κατὰ τὸ δίκαιον ἀνατιθῶμεν, εἰ μὴ 
νὴ Δῖα εὐκρινεῖς τοὺς μὲν λοιποὺς καὶ τὸ ἔσχατον τοῦς 
περὶ Σιμύλον ἀπειληφέναι, τὸ δʼ ἡμῖν γινόμενον 
ἐλλιπεῖν παρὰ σοῦ. φησὶ δὲ καὶ Ἀρτεμίδωρος 
ὁ γραμματεὺς σοῦ γράψαντος ὅπως μετρήσηται 
μηθένα προσεσχηκέναι. 
ἔρρωσο.
λ, [Λώι]ου β, Μεσορὴ β. 
[Θεό]δωρος σιταρίου. 
Ζήνωνι.